<classify> OSCAR ASSENGA-TANGA ALIYEKUWA Waziri wa Uchukuzi na Mawasiliano katika Serikaliya Awamu ya Nne, Omari Nundu ametangaza nia ya kuwania ubunge Jimbo la TangaMjini, mwaka 2020 pindi CCM itakapotangaza utaratibu rasmi. Amesema baada ya chama hicho tawala kutangaza utaratiburasmi atachukua fomu na kuirudisha ili kuomba ridhaa ya chama hicho. Kauli hiyo aliitoa jana jijini Tanga, katika hafla yakukabidhi vifaa tiba katika Hospitali ya Wilaya vilivyotolewa na wadau wamaendeleo kupitia mitandao ya kijamii ya WhatsApp. Nundu aliwahi kuwa mbunge wa jimbo hilo mwaka 2010 hadi2015 alipopigwa mweleka wa kushindwa na Mbunge wa sasa, Mussa Mbaruku CUF. Labda niwaambie kwamba ikifika mwaka 2020 wakati wakugombea nitachukua fomu, nitazijaza na kugombea, lakini kwa sasa hamtonionanikigawa fedha kwa watu elfu ishirini ishirini wala futari. Nimesikia maneno mtaani yanapita kwamba Nundu anatakakugombea ubunge, niwaambie kwamba ikifika mwaka 2020 wakati ukifika na chama kikitangazautaratibu wake, nami nitajitosa, lakini si sasa jamani, chama bado hakijasemandugu zangu, alisema Nundu. Alisema katu hawezi kutoa fedha kwa watu ila atashirikikila hatua katika shughuli za maendeleo ya Jimbo la Tanga na mkoa mzima. Nitasimamia sualala maendeleo mpaka hatua ya mwisho, sasa tuna rais Dk. John Magufuli ambayeanasaidia na kusukuma maendeleo kwa kasi kubwa kwani matunda yake yameonekanakwenye sekta mbalimbali, alisema. Awali akizungumza wakati wa makabidhiano hayo, Mkurugenziwa Jiji la Tanga, Daudi Mayeji, aliwashukuru wote waliochangia vifaa hivyo vyamatumizi ya hospitali na kusema sasa watakuwa wanapokea vifaa kwa utaratibu wakiserikali. Mayeji alisema kwamba wao Serikali wanapokea misaada yoyoteile hasa isiyo na masharti na wanaingiza kwenye matumizi, kwamba hawana sababuyoyote ya kukataa kitu ambacho kimekuwa kikitolewa na wadau.  <topic>: kitaifa 